Tasekla taqbaylit (tamazight) d tasekla yebḍan ɣef sin n leṣnaf ; ṣṣenf amenzu d tasekla timawit i yettilin seg yimi ɣer umeẓẓuɣ , wa ittajja-tt-id i wayeḍ, azayes (public) yettili sdat n win i d-yettalsen tamacahut neɣ timɛayin d yinan .Ṣṣenf wis sin d tasekla yuran i d-suffuɣen deg wangalen ;anda ineɣriyen ur ttwalin ara amyaru i yuran taḥkayt-nni…imi ad yili kan udlis ger ifassen nsen.